Henk & Ansie Gous
Die realiteit van
Vir baie mense is dit ondenkbaar dat ’n kind aan depressie kan ly.
Trouens, tot in die 1970’s is kinderdepressie selfs deur sommige siel-
kundiges ontken. ’n Kind is mos veronderstel om te lag en die lewe te
geniet. Kinders moet die lewe ontdek met die lewensenergie van God,
energie wat die beste in kinders na vore kom. Natuurlik moet en sal
kinders ook die realiteit van die lewe se swaarkry leer ken, maar hulle
moenie hulle lewensvreug de verloor nie.
Dit is juis wat depressie doen: Dit steel die lewensvreugde van men-
se, en ook kinders, van binne af deur hulle lewensmoeg te maak.
Depressie word meestal verkeerd verstaan as ’n gevoel wat jy kan
beheer deur ’n sterk wilsbesluit. Depressiewe mense kry dikwels die
raad dat hulle hulle net moet regruk. Ongelukkig glo baie van hulle
ook hier die raad en voel dan nog meer soos ’n mislukking omdat hulle
dit nie regkry om hulleself as’t ware so aan hulle eie hare op te tel nie.
Depressie het ’n stigma: As jy depressief is, is dit ’n teken van mis-
lukking en ’n bewys dat jy nie die lewe kan hanteer nie. Kinders wat
depressief is, word gesien as verloorders in die resies van die lewe, en
stel my as ouer dan ook in ’n slegte lig: my kind is dan ’n verloorder.
You're reviewing: As 'n Kind Se Lag Verdwyn (Sagteband)
Leana Lubbe wrote:
"Hierdie boek sal aan jou hart ruk. Henk en Ansie Gous is twee kundiges op die gebied van sielkunde en om met kinders te werk. Die raad in hierdie boek is van baie groot nut, juis omdat hulle ook so 'n swaar verlies moes ly. Hulle sÃª iewers in die boek dat van die dag wat jou kind gebore word is daar 'n stukkie van jou hart buite jou liggaaam ... hoe waar is hierdie woorde nie! Hierdie boek is 'n moet vir enige ouer en sal jou help om jou kind en die groot monster van depressie beter te verstaan." - Posted on 10/31/13
SunÃ©l Rossouw wrote:
"Hierdie boek is vir my uiters kosbaar! Ons kinders word deesdae selfs so vroeg soos kleuterskool al gedruk om te presteer. En iewers raak die druk en stres net te veel. Hierdie boekie gee vir jou as ouer begrip vir die swart hond van depressie. Dit het ook my man baie gehelp, want depressie is iets wat hy voorheen glad nie kon verstaan nie." - Posted on 10/31/13
L SIVEREA wrote:
"'N BOEK WAT ELKE OUER BEHOORT TE LEES." - Posted on 10/31/13